2008. aastal Pekingi olümpial ja aasta hiljem Roomas MM-il 50 meetri vabaujumises kuldmedali võitnud brasiillase organismist avastati furosemiidi nimelisi diureetiku jälgi. Ainet kasutatakse kaalu kaotamiseks ja teiste  keelatud ainete kasutamise peitmiseks.    Viimastel aastatel maailma parimaks kroolisprinteriks tõusnud Cielo seletas positiivset dopinguproovi halvaks läinud toidu söömisega.    Brasiilia ujumisliit otsustas Cielo ja veel kolme positiivse proovi andnud ujuja võistlemisõigused alles jätta ning FINA sellejärgne apellatsioon lükati Spordi Arbritaažikohtu poolt tagasi.